cyanic-selkie/wikianc huggingface dataset:
გიორგი კალანდარიშვილი
გიორგი კალანდარიშვილი (დ. 27 ივლისი, 1984) — საქართველოს ცენტრალური საარჩევნო კომისიის თავმჯდომარე 2021 წლის 3 აგვისტოდან. გიორგი კალანდარიშვილი ცენტრალურ საარჩევნო კომისიაში 2008 წლიდან მუშაობს. 2019 წლის 9 სექტემბრიდან 2021 წლის 25 მაისამდე იყო ცესკოს ადამიანური რესურსების მართვის, 25 მაისიდან თავმჯდომარის თანამდებობის დაკავებამდე კი ადამიანური რესურსების მართვისა და შრომის უსაფრთხოების დეპარტამენტის უფროსი იყო. არის საარჩევნო ადმინისტრაციის გენდერული თანასწორობის საბჭოს თავმჯდომარე, ასევე საერთაშორისო სტანდარტის ISO 9001:2015 - ის მოთხოვნების შესაბამისად ცესკოს ხარისხის მენეჯერი. 2008-2012 წლებში კი იკავებდა ჯერ საზოგადოებასთან და პრესასთან ურთიერთობის სამმართველოს უფროსის, შემდეგ კი სამართლებრივი უზრუნველყოფის სამმართველოს უფროსის თანამდებობას. გიორგი კალანდარიშვილი 2006-2008 წლებში მუშაობდა სს „ენერჯი ინვესტში“. 2002-2006 წლებში მუშაობდა სხვადასხვა ორგანიზაციებში, მათ შორის იმერეთში სახელმწიფო რწმუნებულის (გუბერნატორის) ადმინისტრაციაში. 2012-2019 წლებში იყო სამართლებრივი უზრუნველყოფის განყოფილების უფროსი. ფლობს ქართულ, ინგლისურ და რუსულ ენებს. კალანდარიშვილს აქვს სხვადასხვა ქვეყანაში ჩატარებული არჩევნების სადამკვირვებლო მისიებში მონაწილეობის მრავალწლიანი გამოცდილება. საერთაშორისო დამკვირვებლის სტატუსით ჩართული იყო როგორც მოკლევადიან, ისე გრძელვადიან სადამკვირვებლო მისიებში. მას აგრეთვე გავლილი აქვს ეუთოს გრძელვადიანი დამკვირვებლის კურსი ბოსნია და ჰერცეგოვინაში და მინიჭებული აქვს შესაბამისი სერტიფიკატი.
პირადი ცხოვრება
ჰყავს მეუღლე და ორი შვილი.
სქოლიო
კატეგორია:დაბადებული 27 ივლისი კატეგორია:დაბადებული 1984 კატეგორია:ცესკოს თავმჯდომარეები
არახვეთის სახიზარი
არახვეთის სახიზარი — არქიტექტურული ძეგლი დუშეთის მუნიციპალიტეტის სოფელ არახვეთში. თარიღდება შუა საუკუნეებით.
სახიზარი მიწის ზედაპირიდან დაახლოებით 10-15 მეტრის სიმაღლეზე მდებარეობს. სახიზრის ქვეშ მიწის დონეზე კლდის ფლეთილი ქვებით ამოყვანილია ერთგვარი კოშკის მსგავსი ბაქანი. ბაქნიდან ზემოთ სახიზრამდე კლდის გაშიშვლებული ვერტიკალურ კედელია. შესაძლოა ამ კლდოვან ქანში ხის სოლებზე გამართული კიბეები ან სხვა სახის კონსტრუქცია იყო მოწყობილი რომლის საშუალებითაც სახიზარში ხდებოდა ასვლა ან თოკის კიბეც გამოეყენებინოთ სახიზარში მოსახვედრად. სახიზარი წარმოადგენს 2 სართულად განლაგებულ სივრცეს. რომლის საფასადე მხრიდან ორივე კუთხეში კარგად დამუშავებული მოზრდილი ბოლკის მსგავსი კვადრებით არის ამოყვანილი კუთხეები. ცენტრალური სივრცე კედლების გარეშეა წარმოდგენილი და ღიაა დღეისათვის. კუთხეებში ამოყვანილ კედელში ჰორიზონტალურად განთავსებულია ხის ძელები, რომლებიც ორ სართულად ყოფს მთლიან სივრცეს. პირველი სართულის იატაკის დონეზე კარგად ჩანს ქვემოდან სახიზარში ამოსასვლელი ოთხკუთხა ფოსო. მეორე სართულის იატაკი არ ფიქსირდება მთლიანად ჩაქცეულია. ძნელია ზუსტად სახიზრის შიდა სივრცის მოცულობის განსაზღრა, თუმცა დრონით გადაღებული ფოტოებიდან ჩანს რომ საფასადე მხრიდან სიღრმეში დაახლოებით 1.5-2 მეტრამდეა შეწეული.
რესურსები ინტერნეტში
კატეგორია:დუშეთის მუნიციპალიტეტის არქიტექტურული ძეგლები
ახალბედისეული
ახალბედისეული — სოფელი საქართველოში, იმერეთის მხარის ხონის მუნიციპალიტეტში (ნახახულევის თემი). მდებარეობს იმერეთის დაბლობზე, მდინარე კუხას (გუბისწყლის შენაკადი) მარჯვენა ნაპირას. ზღვის დონიდან 200 მეტრი, ხონიდან 8 კილომეტრი. სოფელში არის საჯარო სკოლა.
დემოგრაფია
2014 წლის აღწერის მონაცემებით სოფელში ცხოვრობს 315 ადამიანი.
სქოლიო
კატეგორია:ხონის მუნიციპალიტეტის სოფლები
მაკი-ე
მაკი-ე - იაპონური ლაქის ტექნიკა, რომელიც ითვალისწინებს ზედაპირზე ლაქის გამოყენებით ნახატის შექმნას და შემდეგ სანამ ლაქი გაშრება მასზე ოქროსფერი, ვერცხლისფერი ან სხვა ფერებით შეფერილი ფხვნილის მოყრას. (ზოგჯერ ეს მეორდება ფენების შესაქმნელად). ფხვნილის მოყრისთვის შესაძლოა გამოყენებული იქნეს მტვრის მილი (მაკიზუცუ) ან სახატავი ფუნჯი (კებო). იაპონურად „მაკი“ მოყრას (sprinkle) ნიშნავს, ხოლო „ე“ სურათს (picture). არსებობს მაკი-ე-ს სხვა განხრები, მაგალითად, როგორიც არის ტოგიდაში მაკი-ე, ჰირამაკი-ე, ტაკამაკი-ე. ჰირამაკი-ე-ს დაბალი რელიეფური დიზაინი აქვს, ხოლო ტაკამაკი-ე-ს აქვს მაღალი რელიეფური დიზაინი.
ისტორია
მაკი-ე-ს ტექნიკა უმეტესად ჰეიანის პერიოდში (794–1185) განვითარდა. მას იყენებდნენ ალბუმების, მელნის/წერილის ყუთების მოსართავად. ყველაზე ძველი, მაკი-ე-ს ტექნიკით დამზადებული ნამუშევარი 919 წლით თარიღდება. მინი|მაკი-ე|266x266პქ დაახლოებით 400 წლის წინ ეს ტექნიკა იაპონიის გარეთაც გახდა ცნობილი, ვინაიდან დიდი რაოდენობით იქნა გატანილი ექსპორტზე, განსაკუთრებით ევროპაში.
ბაკუფუს ფეოდალური მთავრობის მოხელეები, მურომაჩის პერიოდიდან მოყოლებული, ასრულებდნენ უმშვენიერეს დიზაინებს მაკი-ე ტექნიკით, იმპერიული ოჯახისთვის და დიდებულებისთვის. ფეოდალური პერიოდის დასრულების შემდეგ მაკი-ე-ს ტექნოლოგიამ უაღრესად დახვეწილ დონეს მიაღწია, მაგრამ პრობლემა ის იყო, რომ ფეოდალური სისტემის დაშლამ, იმ ადამიანების ცხოვრებაში დიდი ცვლილებები მოიტანა, ვინც შეკვეთებს გასცემდა მაკი-ე ტექნიკით დამზადებულ ნივთებზე, ამიტომ ლოგიკურია ის, რომ მოთხოვნა ასეთ პროდუქტზე საგრძნობლად შემცირდა.
მაკი-ე-ს ხელოსნებმა წინსვლა დასავლეთ ექსპორტის სფეროში ჰპოვეს, რაზეც დადებითად აისახა ახალი მთავრობის მიერ ადგილობრივი ინდუსტრიის ხელშეწყობა. ეს ტექნიკა ევროპაში მანამდე დიდი ხნით ადრე გავიდა და საერთაშორისო გამოფენებზე მაშინვე დიდი მოწონება დაიმსახურა. 1890 წელს იმპერიული საოჯახო ხელოვანის დაჯილდოება შეიქმნა, რათა წახალისებული ყოფილიყო ადგილობრივი დონეზე ხელნაკეთი, მათ შორის მაკი-ე-ს ტექნოლოგიით დამზადებული ნივთების შენარჩუნება და გაგრძელება. ხელოვანებმა და მაკი-ე ტექნიკის ხელოსნებმა აღიარება მოიპოვეს საშინაო გამოფენებისა და კონკურსების საშუალებით.
Kiyomizu Sannenzaka-ს მუზეუმი დიდი ხანი აგროვებდა იმპერიული სახლისთვის დამზადებულ ნივთებს, რომელიც, როგორც საჩუქრისთვის, ასევე ექსპორტისთვის იყო განკუთვნილი. განსაკუთრებით ყურადღება ექცეოდა ედოს პერიოდის ბოლოდან, ტაიშოს პერიოდის ჩათვლით შექმნილ ნივთებს. ამ დროისთვის დაახლოებით 50 განსაკუთრებით გამორჩეული ნივთია არჩეული.
იგარაშის ოჯახი
იგარაშის ოჯახი არიან მხატვრები, რომლებიც სპეციალიზირებულნი იყვნენ მაკი-ე ტექნიკაში. იგარაშის ოჯახის დამფუძნებელმა, შინსაიმ ხელი შეუწყო მაკი-ე ტექნიკის ორი მიმართულების სრულყოფას. ტაკამაკი-ე ტექნიკა იყენებს ლაქს, თეთრ ტყვიას, ჭვარტლისგან დამზადებულ შავ პიგმენტს, ფხვნილს, ქაფურის და ოქროს ან ვერცხლის ნარევის ფოლგას ნიმუშის ზედაპირისთვის. ნაშიჯის ტექნიკის შემთხვევაში, ნამუშევარში ლაქის მრავალი ფენაა, თითოეული მოფენილი ოქროს ან ვერცხლის პაწაწინა ფანტელებით, ზემოდან არის გადახურული და გაპრიალებული, რათა მიიღოს ოქროსფერი ან ყავისფერი მსხლის კანის ეფექტი. შინსაის ვაჟი, ჰოსაი, ემსახურებოდა სამხედრო მმართველს ტოიოტომი ჰიდეოშის, ხოლო მისი შვილიშვილი დოჰო მუშაობდა მაედას ოჯახში კაგას პროვინციაში, ქმნიდა კაგამაკი-ე ლაქის დიზაინს.
ტოგიდაში მაკი-ე-ს ტექნიკა
ტოგიდაში მაკი-ე, თავად მაკი-ე-ს ერთ-ერთი სახეობაა. ამ ტექნიკის შემთხვევაში დიზაინი იღებება ლაქით, მასზე კი ოქროს ან ვერცხლის ფხვნილი იყრება, ლაქის გაშრობის შემდეგ, ფხვნილის დასაფიქსირებლად დიზაინს სხვა ფენა ედება. შემდეგ რო-ირო-ურუში (შავი ლაქი ზეთის გარეშე) ისხმება მთელ ზედაპირზე და გაშრობის შემდეგ, ცოტა ხანს პრიალდება ნახშირით, ესხმება ცოტა წყალი, სანამ არ გამოჩნდება ოქროს ფხვნილი. ამ პროცესის შემდეგ, რომელსაც არატოგი ჰქვია, მოდის სური-ურუშის პროცესი, რომლის დროსაც ნედლი ლაქი ისმევა ბამბით და იწმინდება დაქუცმაცებული ბრინჯის ქაღალდით. დასრულებისას (შიაჟ ტოგი) ისევ ნახშირი გამოიყენება. მარცვლოვანი ნახშირით წყალთან ერთად და რბილი ქსოვილის საშუალებით პრიალდება ზედაპირი ნაზად.ბოლოს სური-ურუში და გაპრიალება სამჯერ მეორდება.
ტოგიდაში მაკი-ე-ს ტექნიკა ჰეიანის პერიოდში (794-1185) აყვავდა. მურომაჩის პერიოდიდან ეს ტექნიკა შერწყმულია მაღალრელიეფურ ტაკამაკი-ე ტექნიკასთან, ასეთი სტილით დამზადებულ ნაკეთობას კი ტოგიდაში მაკი-ე ჰქვია.
სქოლიო
კატეგორია:იაპონური ხელოვნება კატეგორია:იაპონური დეკორაციები კატეგორია:დიზაინი
ეიკონი
ალიაუნ დამალა ბუგა ტიმე ბონგო პურუ ნაკა ლუ ლუ ლუ ბადარუ ეიკონ ტიამი (Aliaune Damala Bouga Time Bongo Puru Nacka Lu Lu Lu Badara Akon Thiam; დ. 16 აპრილი, 1977, სენტ-ლუისი, აშშ), ცნობილი როგორც უბრალოდ ეიკონი (Akon) — სენეგალელ-ამერიკელი რიტმ ენდ ბლიუზ მომღერალი და კომპოზიტორი, მუსიკალური პროდიუსერი, ბიზნესმენი და ფილანტროპისტი. წარმატებას მიაღწია 2004 წელს "Locked Up-ის" გამოცემით, რომელიც შედიოდა მის დებიუტურ ალბომში Trouble. მისმა მეორე ალბომმა, Konvicted, მოუტანა მას გრემის დაჯილდოებაზე ნომინაცია სიმღერისთვის "Smack That". მან დააარსა ორი ჩამწერი სტუდია: Konvict Muzik და Kon Live Distribution. იგი არის ბოლო ათწლეულის ერთ-ერთი ყველაზე წარმატებული და მრავალფეროვანი რიტმ ენდ ბლიუზის მომღერალი. იგი ხშირად მღერის ჰუკს სხვა არტისტებისთვის და ამჟამად აკრედიტებულია 200 სტუმართან ერთად გამოჩენით და 32 ბილბორდის ცხელი ასეულის სიმღერით. მას აქვს გრემის დაჯილდოების ექვსი ნომინაცია და გამოშვებული სიმღერები ისეთი არტისტებისთვის, როგორებიც არიან Lady Gaga, T-Pain და ლეონა ლუისი.
უკანა პლანი
ეიკონი ირწმუნება ინტერვიუებში, რომ მისი სრული სახელი არის ალიაუნი დამალა ბოუგა თაიმ პუტუ ნაკა ლუ ლუ ლუ ბადარა ეიკონ ტიამი. ასევე არსებობს სხვა ორაზროვნება და დისკუსია აკონის ლეგალურ სახელსა და მის დაბადების თარიღზე. ეიკონს ხშირად უწოდებენ ალიაუნი ტიამს. საერთოდ, ეიკონის სრული სახელი ორნაირადაა წარმოდგენილი: ალიაუნი ბადარა ტიამი და ალიოუნ ბადარა ტიამი. რაც შეეხება დაბადების თარიღს, ზოგი მედია დაწესებულებები ამბობენ, რომ ეიკონი დაიბადა 1981 წელს. სხვა წყაროები, მათ შორის გაერთიანებული პრესა, ამტკიცებენ, რომ ეიკონი დაიბადა 1973 წელს და ინფორმაციის წყაროდ ასახელებელ სენეგალელ დოქტორ მაგუი სიკს.
The Smoking Gun-ის მიერ გამოცემულ ლეგალურ დოკუმენტებში ეიკონის სრულ სახელად წარმოდგენილია ალიაუნი ბადარა ტიამი, ხოლო დაბადების თარიღად 1973-04-30 ან 1973-04-16,. მიუხედავად ამისა, BBC აცხადებს, რომ ეიკონი დაიბადა 1981 წელის 14 ოქტომბერს. Smoking Gun-ის სტატიის მიხედვით, "ყველა მითითებით, იგი დაიბადა 1973 წლის 16 აპრილს . როდესაც, VIBE-სთან ინტერვიუს დროს ასაკი კითხეს, მან უპასუხა, "ერთადერთი რამ, რასაც მე ვმალავ, არის ჩემი ასაკი...ტუილის თქმას მირჩევნია არაფერი ვთქვა" . ბევრი მედია დაწასებულება ამტკიცებს, რომ მის დაბადების მოწმობაში წერია დაბადების თარიღად 1977 წლის 16 აპრილი.
წინარეხი
წინარეხი — სოფელი აღმოსავლეთ საქართველოში, შიდა ქართლის მხარის კასპის მუნიციპალიტეტში. თემის ცენტრი (სოფლები: გომისჯვარი, თელათგორი, იდლეთი, ლავრისხევი). მდებარეობს მდინარე კავთურის (მტკვრის მარჯვენა შენაკადი) ნაპირებზე. ზღვის დონიდან 720 მეტრზე, კასპიდან დაშორებულია 10 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 324 ადამიანი.
სქოლიო
კატეგორია:კასპის მუნიციპალიტეტის სოფლები
ეიკონი
ცხოვრების ადრეული წლები
ეიკონმა სამწლიანი პატიმრობის დროს, დაიწყო თავისი მუსიკალური უნარიანობის შემჩნევა და განვითარება. ეიკონის უნიკალური დასავლურ აფრიკული სტილი, ოსტატობა და მოძრაობები საბოლოოდ Universal-ის აღმასრულებელ ხელისუფლებმა შეამჩნიეს. ეიკონმა დაიწყო სიმღერების დაწერა და ჩაწერა საკუთად სტუდიაში. კასეტებმა გაუკვალა მათ გზა SRC/Universal-ისკენ, რომლებმაც გამოუშვეს ეიკონის დებიუტური LP ალბომი Trouble 2004 წლის ივნისში. ალბომი არის ეიკონის სირბილის, დასავლურ აფრიკული სტილის ვოკალების ნარევი აღმოსავლეთ სანაპიროსა და სამხრეთულ რიტმთან ერთად. ეიკონის სიმღერების უმრავლესობა იწყება სატუსაღოს საკნის კარის ჩხარუნის ხმით, რომელსაც თან სდევს მის მიერ გამოცრილი სიტყვა "ტუსაღი".
პირადი ცხოვრება
ეიკონი არის მუსლიმანი, და როგორც იგი ამბობს, არასდროს დაულევია ალკოჰოლი რწმენის გამო. მასზე ხმები დადიოდა, რომ ჰყავდა სამი ცოლი, თუმცა მან განაცხადა, რომ ჰყავს ერთი ცოლი, სახელად ტომეკა. ბლენდერთან ინტერვიუს დროს, ეიკონი ამტკივებს, რომ ჰყავს ექვსი შვილი სამ სხვადასხვა ქალთან. იგი აცხადებს, რომ აქვს დიდი ახლობლობა თავის ყველა შვილთან და სურს, რომ მისი ოჯახი დაცული იყოს საზოგადოების თავილსგან. იგი ასევე აცხადებს, რომ რელიგიამ ჩამოაყალიბა უკეთეს პიროვნებად.
მას ასევე აქვს საკუთარი ქველმოქმედება აფრიკაში მცხოვრები უუფლებო ბავშვებისთვის, სახელად Konfidence Foundation. ეიკონი ფლობს საკუთარ ალმასის მაღაროს სამხრეთ აფრიკაში და უარყოფს სისხლის ალმასების არსებობას (აგრეთვე ცნობილი როგორც "კონფლიქტური ალმასები) და ამბობს: "მე არასდროს მჯეროდა კონფლიქტურ ალმასებში. ეს უბრალოდ კინოა. იფიქრე ამის შესახებ. არავინ არაფერს ფიქრობდა კონფლიქტურ ალმასებსე სანამ კინო გამოვიდოდა. თუმცაღა, აქამდე იგი ემხრობოდა სისხლის ალმასების არსებობას, და ამბობდა, რომ იყო აფრიკული მაღაროების ნაწილობრივი მფლობელი, რომელიც არის შექმნილი სისხლიანი ალმასების გამოყენების წინააღმდეგ. ასევე შეწირულობებს იღებს ადგილობრივი მცხოვრებთათვის. მისი მტკიცების თანახმად, მისი წინა საქმიანობა იყო ნარკოტიკული საშუალებების დილერობა, თუმცაღა ამტკიცებს, რომ მას არასდროს გამოუყენებია ნარკოტიკები, თუმცა სხვა მისი ლირიკა ამას ეწინააღმდეგება.
"The Smoking Gun"-მა, 2008 წლის აპრილში აღნიშნა, რომ ეიკონის დანაშაულებებისა და დატუსაღების ისტორიის უმეტესობა დრამატულადაა მორთული  დეტალურად, ეიკონი ამტკიცებს რომ იყო მონაწილე ბეჭდის ქურდობაში და გაატარა სამი წელი ციხეში.
"The Smoking Gun's"-ის ერთ-ერთ სტატიაზე დაყრდნობით, ეიკონი არასდროს უცნიათ დამნაშავედ არანაირ კრიმინალურ საქმეში და არ გაუტარებია ციხეში არც ერთი წუთი 1999 წლიდან 2002 წლამდე. ეიკონი უარყოფს, რომ მას არ გაუტარებია 3 წელი ციხეში, მაგრამ ბევრი მის მიერ ნათქვამი მოკლე წინადადება ეწინააღმდეგება მის კრიმინალურ ისტორიას. ეიკონი აცხადებს, რომ მისი ცხოვრება სრულიად შეიცვალა.
2004–05: დებიუტი: Trouble
ეიკონის სოლო დებიუტური ალბომი, Trouble გამოიცა 2004 წლის 29 ივნისს. იგი შეიცავდა სინგლებს: "Locked Up", "Lonely", "Belly Dancer (Bananza)", "Pot Of Gold" და "Ghetto". ალბომი იყო მისი ჩამწერი ლეიბლის, Konvict Music-ის პირველი გამოცემა. მტკიცების თანახმად, მისი დებიუტური სიმღერის შთაგონება მოვიდა სამ წლიანი პატიმრობის შემდეგ. "Locked Up"-მა მიაღწია საუკეთესო ათეუკს აშშ-ში, ხოლო საუკეთესო ხუთეოლს დიდ ბრიტანეთში. "Ghetto" გახდა რადიო ჰიტი, მას შემდეგ რაც გამიქსა დიჯეი გრინ ლანტერმა. რემიქსი შეიცავდა რეპერების, ტუპაკისა და The Notorious B.I.G.-ის ლექსებს.
2005 წელს, სინგლი სახელად "Lonely" გამოიცა (ბობი ვინტონის "Mr. Lonely"-ის მსგავსი). სიმღერამ მიაღწია ბილბორდის ცხელი ასეულის საუკეთესო ხუთეულს, ასევე წარმატება მიარწია ავსტრალიურ, დიდ ბრიტანულ და გერმანულ ჩარტებში. მისმა ალბომმა ასევე მიარწია პირველ ადგილს დიდ ბრიტანეთში 2005 წლის აპრილში. როდესაც, მუსიკალურ ტელეარხ The Box-ს ჰქონდა ყოველკვირეული საუკეთესო ათეულის ჩარტი, რომელიც გამოანგარიშებული იყო ვიდეოს მოთხოვნის რაოდენობის მიხედვით, ეიკონის "Lonely" გახდა ყველაზე ხანგრძლივად გაშვებული სინგლი. იგი ტელეარხზე 15 კვირის განმავლობაში ტრიალებდა. შემდეგ ეიკონმა გამოსცა სინგლი Moonshine, ახალ ზელანდიელ რეპერ, Savage-სთან ერთად. რომელიც გახდა წარმატებული ახალ ზელანდიასა და ავსტრალიაში. 2005 წელს, მან პირველად მოაწყო კრიტიკული სტუმრობა Young Jeezy-ს დებიუტურ ალბომ Let's Get It: Thug Motivation 101-ში, სიმღერაში "Soul Survivor". ამავე წლის დეკემბერში, მისი მენეჯერი რობერტ მონტანეზი მოკლული იქნა სროლის დროს ნიუ ჯერსში.
2006–07: Konvicted
left|thumb|274px|ეიკონის და გვენ სტეფანის შესრულება The Sweet Escape ტურნეზე ეიკონის მეორე ალბომი, Konvicted გამოიცა 2006 წლის 14 ნოემბერს. იგი შეიცავს თანამშრომლობას ემინემთან, სნუპ დოგთან და Styles P-სთან. პირველი სინგლი "Smack That", რომელიც შეასრულა ემინემთან ერთად გამოიცა 2006 წლის აგვისტოში და მიაღწია მეორე ადგილს ბილბორდის ცხელ ასეულში შემდგომი 5 კვირის განმავლობაში. "I Wanna Love You", (სნუპ დოგთან ერთად) იყო მეორე სინგლი და გამოიცა ამავე წლის სექტემბერში. მან მიაღებინა ეიკონს პირველი ადგილი ბილბორდის ცხელ ასეულში, ხოლო სნუპ დოგს - მეორე ადგილი. ორი კვირის განმავლობაში, "I Wanna Love You" ლიდერობდა აშშ-ს ჩარტებში. 2007 წლის იანვარში გამოიცა მესამე სინგლი "Don't Matter", რომელმაც მიაღებინა პირველი ადგილი სოლოსთვის ცხელი ასეულის ჩარტში. ამავე წლის ივლისში, "Mama Africa" გამოიცა როგორც ევროპული სინგლი. იგი გახდა ალბომის მეოთხე სინგლი და მიაღწია მხოლოდ 47-ე ადგილს დიდ ბრიტანულ ჩარტში. ალბომის პლატინის (დელუქსი) ვერსიის გამოცემისას დაემთხვა სინგლ "Sorry, Blame It on Me"-ის გამოცემაც, ამიტომ იგი გახდა ალბომის მეხუთე სინგლი. მიიღო მეშვიდე ადგილი ცხელ ასეულში. დელუქსი ვერსია სრულად გამოიცა 2007 წლის 28 აგვისტოს. ეიკონმა დაადასტურა, რომ საბოლოო სინგლი იქნებოდა "Never Took the Time". Konvicted-მა მიაღწია მეორე ადგილს ბილბორდ 200-ზე. პირველ კვირას, ალბომის 286,000 ასლი გაიყიდა. მხოლოდ 6 კვირის შემდეგ, Konvicted-ის ერთ მილიონზე მეტი ასლი გაიყიდა დიდ ბრიტანეთში, ხოლო მსოფლიოს მასშტაბით - 1.3 მილიონზე მეტი. 7 კვირის შემდეგ, ალბომმა მიიღო პლატინის სერტიფიკატი, ხოლო 16 კვირის შემდეგ უკვე ორმაგი პლატინის სერტიფიკატი. იგი Billboard 200-ის საუკეთესო ოცეულში 28 კვირის განმავლობაში იმყოფებოდა და ოთხჯერ მიაღწია მეორე ადგილს სხვადასხვა შემთხვევებში. 2007 წლის 20 ნოემბერს, RIAA-მ მიანიჭა ალბომს სამმაგი პლატინის სერტიფიკატი სამმილიონიანი გაყიდვების გამო აშშ-ი. მსოფლიოს მასშტაბით გაიყიდა ალბომის 4 მილიონი ასლი.
იურიდიული სიძნელეები
2007 წლის აპრიში, ეიკონი გაკრიტიკებული იქნა მქადაგებლის შვილთან, 15 წლის დანა ალინისთან ენერგიული ცეკვისთვის ტრინიდადი და ტობაგოს ერთ-ერთ კლუბში, იმის მიუხედავად, რომ კლუბში 21 წლამდე აკრძალული იყო. ინციდენტი ბრბომ გადაიღო, შემდეგ კი ინტერნეტში ატვირთეს. 2007 წლის 20 აპრილს, ადგილობრივმა მედიამ, ტელეარხმა TV6-მა აჩვენა მუსიკალური ვიდეო სახალხოდ. რადიოში, ტელევიზიასა და ბლოგებში ეიკონის გაკრიტიკების შემედგ, Verizon Wireless-მა წაშალა ეიკონის რინგტოუნები. Verizon ასევე გადაწყვიტა, რომ არ დაესპონსორებინა The Sweet Escape Tour, სადაც ეიკონს უნდა შეესრულებინა გვენ სტეფანთან ერთად. თუმცაღა, Universal Music Group-მა არაფერი არ იმოქმედა ეიკონის წინააღმდეგ, უბრალოდ წაშალეს ვიდეო კლიპები YouTube-დან. კონსერვატორმა კომენტატორმა და მშობლების ტელევიზიის საბჭოს დამფუძვნებელმა ბრენტ ბოზელმა ამ საქციელს დაარქვეს "საზოგადო უპასუხისმგებლობა".
პოლიტიკურმა კომენტატორებმა, მაიკლ მალკინმა, ლაურა ინგეჰემმა და ბილი ო'რეილმა ეიკონი გააკრიტიკეს "ქალების დეგრადაციეაში".
2007 წლის 3 ივნისს, WSPK-ის KFEST კონცერტზე, რომელიც გაიმართა დატჩეს სტადიონზე, ნიუ-იოკრში, ერთ-ერთმა კონცერტზე დამსწრემ ეიკონს ესროლა საგანი სცენაზე. ეიკონმა თხოვა ბრბოს რომ ამოეცნოთ საგნის მსროლელი და აეყვანათ სცენაზე. დაცვის პერსონალმა ხელი ჩაავლო ახალგაზრდა მამაკაცს და აიყვანა სცენაზე. ეიკონმა აწია იგი და შეისვა მხრებზე, რის შემდეგაც, სრული ამ სიტყვის მნიშნელობით, ისროლა ბრბოში. ინციდენტის ვიდეო განიხილა ფიშკილის პოლიციამ. ეიკონი ირწმუნებოდა, რომ ინციდენტი იყო დადგმული და ეს ფაქტი იყო გამოყენებული მისი ახალი რეკორდისთვის. პოლიციის მეთაური დონალდ ფ. უილიამსის თქმით ეიკონს ბრალი ედებოდა არასრულწლოვანის კეთილდღეობის საფრთხეში ჩაგდებაში, ხულიგნობაში, მეორე ხარისხის შეურაცხყოფაში და საგზაო დარღვევაში, რომელთაგან ორი დანაშაულისთვის 2007 წლის 3 დეკემბერს ის ქალაქ ფიშკილის სასამართლოს წინაშე წარდგა.
2008-09: Freedom
„მაიკლი არის პოპ-მუსიკის მეფე და ვფიქრობ, რომ ნებისმიერი მუსიკოსის, კომპოზიტორის და პროდიუსერისთვის ოცნებაა ამ სფეროში საუკეთესო პიროვნებასთან მუშაობა. მაიკლისნაირი ადამიანთან მუშაობა, ანუ ადამიანთან, რომელმაც უამრავ ადამიანს შეუქმნა შანსები, გაუღო კარი და მუსიკის სამყაროში უდიდესი მიღწევები მოიპოვა, არის უდიდესი გამოცდილება და სიამოვნება. როცა ვეგასში პირველად წავედი და მას შევხვდი, თითქოს ჩვენ, სიტყვასიტყვით, წლების ნაცნობები ვიყავით! ეს იყო იმიტომ, რომ მუსიკალურად ჩვენ ზუსტად იგივე აზრები გვქონდა! ჩვენი თანამშრომლობა პირდაპირ საოცრება იყო. როგორც ადამიანი, მისნაირი შესანიშნავი და თავმდაბალი კაცი აქამადე არ შემხვედრია. ჩვენ კინოზეც კი ერთად წავედით დღის სინათლეში! ის იყო თავისთავად მაგარი ეპიზოდი.“ დევიდ გეტასა და ეიკონის თანამშრომლობა Sexy Bitch-ში წარმოადგენს ეიკონის პირველ ჰაუსის ჟანრის სიმღერას. მან მიაღწია პირველ ადგილს 5 ქვეყანაში, ხოლო 34-ე ადგილს ბილბორდის ცხელ ასეულში. სიმღერა წარმოდგენილია გეტას ალბომ One Love-ში.
2010–დღემდე:Stadium Music
ეიკონის მეოთხე სტუდიური ალბომის, Stadium Music-ის გამოცემა იგეგმება 2011 წელს (2011). მისი პირველი სინგლი სავარაუდოდ იქნება "Nosy Neighbor", რომელიც აწარმოა დევიდ გეტამ.
ტელევიზია და კინო
ეიკონმა აღნიშნა, რომ რეალური სატელევიზიო შოუ დამუშავების პროცესშია. მას ერქმევა "ჩემი ძმა არის მცველი" და მითითება არის ის, რომ ეიკონის ორი იდენტური ძმა ივლის ატლანტას გარშემო და შეეცდებიან დაემსგავსონ ეიკონს, რომ ხალხი გასულელდეს და იფიქრონ, რომ მათ წინაშე ეიკონი იმყოფება. ისინი შეეცდებიან, რომ მიიღონ VIP მომსახურება, გოგოები და უფასო საგნები. ეიკონმა განაცხადა, რომ ხალხს ხშირად ეშლება თავისი ძმები და გონიათ იგი. სწორედ ამაზე იქნება შოუ დაფუძნებული.
ეიკონი გეგმავს სრულმეტრაჟიან ფილმზე მუშაობას, სახელად უკანონო უცხოელი. ფილმის სიუჟეტი დაფუძნებულია მისი ცხოვრების რამდენიმე მოვლენაზე. ეიკონს განასახიერებს მსახიობი მეხი ფაიფერი. ამასთან, 2007 წლის აგვისტოში, ეიკონმა, პოლონურ ვებსაიტ INTERIA.PL-სთან ინტერვიუს დროს განაცხადა, რომ იგი მუშაობდა ფილმზე "კოკაინის კოვბოებზე", რომელიც მოგვითხრობს მადელინის კარტელის მთავარი მმართველის, ჯონ რობერტსის ისტორიას (კოლუმბიური ნარკოტიკებით მოვაჭრეები). იგი ასევე გამოვიდა Verizon Wireless-ის რეკლამაში. ეიკონმა ობი ტრაისთან ერთად იმღერა Snitch CSI: კრიმინალური სცენების გამოკვლევის ერთ ეპიზოდში, სახელად "პოპინის იარლიყები".
2007 წლის 30 ნოემბერს, ეიკონი შევიდა დიდი ძმის სახლის Pinoy Big Brother: Celebrity Edition 2-ში სტუმრის სახით. ამიტომ იგი გამოჩნდა მხოლოდ 100 წამის განმავლობაში.
იგი ასევე 2008 წლის 17 ნოემბერს გამოჩნდა WWE Raw-ის ერთ-ერთ ვერსიაში სანტინო მარელასთან ერთად. სანტინოს იტალიური სტერეოტიპის გამო, იგი არასწორედ გამოთქვამდა ეიკონის სახელს და ამბობდა "ეიკორნი".
ჯილდოები და ნომინაციები
ეიკონს მიღებული აქვს 4 გრემის დაჯილდოების ნომინაცია 2008 წელს, მათ შორის საუკეთესო პოპ თანამშრომლობა ვოკალებით "The Sweet Escape"-ისთვის გვენ სტეფანთან ერთად, საუკეთესო რიტმ ენდ ბლიუზის ვოკალური შესრულება დუეტის ან ჯგუფის მიერ "Bartender"-ისთვის T-Pain-თან ერთად, ყველაზე თანამედროვე რიტმ ენდ ბლიუზის ალბომი Konvicted-ისთვის და საუკეთესო რეპი/ნამღერის თანამშრომლობა I Wanna Love You"-ისთვის სნუპ დოგთან. ერთადერთი ჯილდო ეიკონმა მიიღო ამერიკული მუსიკის დაჯილდოებისაგან კატეგორიაში ფავორიტი სოულ/რიტმ ენდ ბლიუზის შემსრულებელი მამაკაცი არტისტი 2007 წელს. საბოლოო ჯამში, ეიკონს მიღებული აქვს ერთი ჯილდო და 12 ნომინაცია.
ამერიკული მუსიკის დაჯილდოება
ამერიკული მუსიკის დაჯილდოება არის ყოველწლიური დაჯილდოების ცერემონიალი, რომელიც შექმნა დიკ კლერკმა 1973 წელს. ეიკონმა მიიღო ერთი ჯილდო სამი ნომინაციიდან
გრემის დაჯილდოება
გრემის დაჯილდოება არის ყოველწლიური ცერემონიალი, რომელსაც მართაცს ხელოვნებისა და მეცნიერების ჩაწერის ეროვნული აკადემიის მიერ აშშ-ში. ეიკონს მიღებული აქვს გრემისგან ხუთი ნომინაცია.
MTV-ის მუსიკალური ვიდეოების დაჯილდოება
MTV-ის მუსიკალური ვიდეოების დაჯილდოება არის ყოველწლიური მუსიკალური ცერემონია, რომელიც დაარსდა 1984 წელს MTV-ის მიერ. ეიკონს მიღებული აქვს ოთხო ნომინაცია. .
დისკოგრაფია
სტუდიური ალბომები:
სქოლიო
კატეგორია:დაბადებული 1977 კატეგორია:ამერიკელი მუსლიმანები კატეგორია:ამერიკელი მუსიკოსები კატეგორია:ამერიკელი მომღერლები კატეგორია:ეიკონი კატეგორია:დაბადებული 16 აპრილი
709
თარიღი უცნობია
*
ვლადიმერ ჭავჭანიძე
ვლადიმერ ჭავჭანიძე (დ. 22 სექტემბერი, 1920, სოხუმი — გ. 4 იანვარი, 2010, თბილისი) — ქართველი ფიზიკოსი, მათემატიკოსი და კიბერნეტიკოსი, საქართველოს მეცნიერებათა აკადემიის აკადემიკოსი (1974), ფიზიკა-მათემატიკის მეცნიერებათა დოქტორი (1964), პროფესორი (1967). ქართული საბჭოთა ენციკლოპედიის რედკოლეგიის წევრი, სამეცნიერო ჟურნალ „მეცნიერება და ტექნოლოგიების" მთავარი რედაქტორი,
ბიოგრაფია
დაიბადა სოხუმში, ინჟინრის ოჯახში. 1936-1941 წლებში სწავლობდა თბილისის სახელმწიფო უნივერსიტეტში (თსუ). 1941-1946 მსახურობდა საბჭოთა არმიის რიგებში, მონაწილეობდა მეორე მსოფლიო ომში — იბრძოდა უკრაინაში, რუმინეთში, უნგრეთში, სლოვაკეთში. დაჯილდოვებულია არაერთი საბრძოლო ორდენითა და მედლით.
1947-1949 წლებში იყო საკავშირო მეცნიერებათა აკადემიის ფიზიკის ინსტიტუტის (ფიან) ასპირანტი, სადაც მსოფლიოში გამოჩენილი მეცნიერების გვერდით ღირსეულად შრომობდა ურთულესი ფიზიკური პრობლემების ფართომასშტაბურ და ორიგინალურ გადაწყვეტაზე. 1950-1960 წლებში მუშაობდა საქართველოს მეცნიერებათა აკადემიის ფიზიკის ინსტიტუტში ჯერ უმცროს, შემდეგ უფროს მეცნიერ-თანამშომლად და განყოფილების გამგედ.
XX საუკუნის 50-იან წლებში ვლადიმერ ჭავჭანიძემ ე. წ. „მონტე-კარლოს“ მეთოდით მოახდინა გამოთვლა, რომლითაც წარმატებით მოხერხდა მდინარე ვოლგის გადაკეტვა მასზე ჰიდროელექტროსადგურის მშენებლობის დროს.
1960 წელს ვლადიმერ ჭავჭანიძის ინიციატივით დაარსდა საქართველოს მეცნიერებათა აკადემიის კიბერნეტიკის ინსტიტუტი და 1960–1981 წლებში იყო ინსტიტუტის დირექტორი. მისი ხელმძღვანელობით მოიპოვა კიბერნეტიკის ინსტიტუტმა წამყვანი ადგილი არა მარტო საბჭოთა კავშირის, არამედ მსოფლიო სამეცნიერო წრეებში, რისი ლოგიკური დადასტურება იყო თბილისში ჩატარებული მე-4 საერთაშორისო კონფერენცია ხელოვნურ ინტელექტში, რომელშიც მონაწილეობდნენ მსოფლიოს ყველა წამყვანი სამეცნიერო სკოლის მეცნიერები (იაპონია, აშშ, საფრანგეთი, შვედეთი, დიდი ბრიტანეთი და სხვ.)
მისი აქტიური მოღვაწეობით თსუ-ში გაიხსნა ახალი ფაკულტეტი, რომელიც სტუდენტებს ორი მიმართულებით იღებდა: კიბერნეტიკა და სტრუქტურული და გამოყენებითი ლინგვისტიკა, რაც ყოფილი საბჭოთა კავშირის მასშტაბით პირველი და უპრეცედენტო შემთხვევა იყო. 1969 წლიდან ვ.ჭავჭანიძე ხელმძღვანელობდა ფაკულტეტზე დაარსებულ კიბერნეტიკის კათედრას, 1980-იანი წლებიდან სიცოცხლის ბოლომდე ა.ელიაშვილის მართვის სისტემების ინსტიტუტის მანქანური ინტელექტის პრობლემების განყოფილებას. იყო 300-ზე მეტი სამეცნიერო სტატიის, 20-ზე მეტი გამოგონებისა და მონოგრაფიის ავტორი. ჭავჭანიძის შრომები ეხება ფიზიკის, გამოყენებითი მათემატიკის, კიბერნეტიკისა და ხელოვნური ინტელექტის თეორიის საკითხებს. 1967 წელს აირჩიეს საქართველოს მეცნიერებათა აკადემიის წევრ-კორესპონდენტად, 1974 წელს — ნამდვილ წევრად.
1953 წელს დაიცვა საკანდიდატო დისერტაცია „მრავალჯერადი გაბნევების და დანაკარგების კვლევა დამუხტული ნაწილაკების ნივთიერებაში სტოქასტიკური მეთოდებით“ 1964 წელს — სადოქტორო დისერტაცია „მოდელირების და სტოქასტიკის მეთოდები ფიზიკასა და კიბერნეტიკაში“
გარდაიცვალა თბილისში 2010 წელს. საქართველოს მთავრობის 2010 წლის 2 მარტის №61 დადგენილების საფუძველზე კიბერნეტიკის ინსტიტუტს მიენიჭა მისი დამაარსებლის, აკადემიკოს ვლადიმერ ჭავჭანიძის სახელი.
სქოლიო
კატეგორია:საქართველოს მეცნიერებათა ეროვნული აკადემიის აკადემიკოსები კატეგორია:ქართველი მეცნიერები ინფორმატიკის დარგში კატეგორია:ქართველი მათემატიკოსები კატეგორია:ქართველი ფიზიკოსები კატეგორია:თბილისის სახელმწიფო უნივერსიტეტის კურსდამთავრებულები კატეგორია:დაბადებული 22 სექტემბერი კატეგორია:დაბადებული 1920 კატეგორია:გარდაცვლილი 4 იანვარი კატეგორია:გარდაცვლილი 2010 ვლადიმერ კატეგორია:სოხუმში დაბადებულები კატეგორია:ფიზიკა-მათემატიკის მეცნიერებათა დოქტორები კატეგორია:ქართველი კიბერნეტიკოსები კატეგორია:საქართველოს ღირსების ორდენის კავალრები კატეგორია:წითელი დროშის ორდენის კავალრები კატეგორია:ქართველი პროფესორები
ჩანახი
მინი|ჩანახი ჩანახი — ცხვრის ხორცისა და ბოსტნეული კულტურებისაგან დამზადებული ქართული კერძი.
მომზადება
ცხვრის დუმა დავჭრათ წვრილად და მოვშუშოთ. ამავე ქონში ცალ-ცალკე შევწვათ მთელ-მთელი (თავმოჭრილი) ბადრიჯანი; ოთხად, სიგრძივ გაჭრილი კარტოფილი და მთელ-მთელი მწიფე პომიდორი.
ცალკე შევწვათ დაჭრილი ცხვრის ხორცი, ჩავალაგოთ ქვაბში ფენა-ფენად, ჯერ ბადრიჯანი, შემდეგ ხორცი, დაჭრილი ხახვი, კარტოფილი, პომიდორი, ხორცი, ბადრიჯანი, კარტოფილი, ხორცი და ზევიდან პომიდორი. დავასხათ გულსართისა და ცხიმის ნარჩენები და 15-20 წუთი ვშუშოთ.
და რა თქმა უნდა უმარილო საჭმელი რომ არ გამოგვივიდეს შეწვისას ყველაფერს ცოტა-ცოტა მარილი მოვაყაროთ, რა თქმა უნდა გემოვნების და თვალზომის მიხედვით.
ჩანახი სასურველია მომზადეს თიხის ჭურჭელში, თუ არ გვაქვს უდრო დიდი გულით და ბარაქიანი ხელით გავაკეთოთ, რომ გემოთი არანაკლები გამოგვივიდეს.
სქოლიო
კატეგორია:ქართული ხორცის კერძები კატეგორია:ქართული სამზარეულო კატეგორია:კავკასიური სამზარეულო კატეგორია:ცხვრის ხორცის კერძები კატეგორია:ხორცის კერძები
მანკო-კაპაკის პროვინცია
მანკო-კაპაკის პროვინცია (Provincia de Manco Kapac) — პროვინცია ბოლივიაში, ლა-პასის დეპარტამენტში. დედაქალაქია კოპაკაბანა.
პროვინცია მდებარეობს ბოლივიის ალტიპლანოს ცენტრალურ ნაწილში, ტიტიკაკას ტბაში შეჭრილ კოპაკაბანის ნახევარკუნძულზე. ასევე მოიცავს კუნძულებს — ისლა-დელ-სოლს, ისლა-დე-ლა-ლუნას და ისლა-ტაკირის. ჩრდილო-აღმოსავლეთიდან სამხრეთ-დასავლეთისკენ გადაჭიმულია 16 კმ-ზე, ჩრდილო-დასავლეთიდან სამხრეთ-აღმოსავლეთისკენ 50 კმ-ზე, ხოლო მთლიანი ფართობი 367 კმ²-ს შეადგენს.
მოსახლეობა
ბოლო ოცი წლის განმავლობაში, პროვინციის მოსახლეობა თითქმის 20%-ით გაიზარდა. მინი|250პქ|მარცხნივ|კოპაკაბანის ნახევარკუნძული ტიტიკაკას ტბაში მინი|250პქ|მარცხნივ|[[ლა-პასის დეპარტამენტის პროვინციები]]
რესურსები ინტერნეტში
კატეგორია:ლა-პასის დეპარტამენტის პროვინციები
შაფიგა ეფენდიზადე
შაფიგა ეფენდიზადე (Şəfiqə Əfəndizadə; დ. 1882, აწყური, ახალციხის რაიონი - 1959, ბაქო) — აზერბაიჯანის ერთ-ერთი პირველი განმანათლებელი ქალი, პედაგოგი, მწერალი, პუბლიცისტი.
ბიოგრაფია
შაფიგა ეფენდიზადე აზერბაიჯანის ერთ-ერთი პირველი განმანათლებელი ქალი, მასწავლებელი, პუბლიცისტი და მწერალი იყო. დაიბადა 1882 წელს ახალციხის რაიონის სოფელ აწყურში ცნობილი განმანათლებლის მამედემინ შეიხზადეს ოჯახში. ამიერკავკასიის მუსლიმთა სულიერი განყოფილებისა და III ალექსანდროვსკის ვაჟთა გიმნაზიის მიერ გაცემულ დოკუმენტებში შაფიგას სახელი დარეგისტრირებული იყო, როგორც „ასმა სოლტანი“.
უმცროს დასთან საიდასთან ერთად შაფიგა ეფენდიზადემ პირველი განათლება მამისგან მიიღო. მოგვიანებით მათი ოჯახი ნუხაში გადავიდა საცხოვრებლად და როდესაც შაფიგა 14 წლის იყო, ის ასწავლიდა გოგონების სკოლაში, რომელიც მამამისმა გახსნა. 1901 წელს, როგორც ნამდვილმა მასწავლებელმა, ჰაჯი ზეინალაბდინ თაღიევის მიერ დაარსებულ ალექსანდრიის რუსულ-მუსულმანურ გოგონათა სკოლაში დაიწყო აზერბაიჯანული ენის სწავლება.
1909 წლის 13 ოქტომბერს ეფენდიზადემ მიმართა ბაქოს სასკოლო კომისიის თავმჯდომარეს და დაინიშნა აზერბაიჯანული ენის მასწავლებლად პირველ რუსულ-თათრულ ქალთა სკოლაში. 1911 წელს შაფიგა ხანუმი გადაიყვანეს მეორე რუსულ-თათრულ ქალთა სკოლაში, რომელსაც სარა ვაზიროვა ხელმძღვანელობდა, სადაც 1918 წლამდე მუშაობდა.
1918 წლის მარტის სისხლიანი მოვლენების გამო ბაქოს მუსლიმ მოსახლეობას მოუწია საკუთარი სახლების მიტოვება. შაფიგა ხანუმმა ოჯახთან ერთად ცოტა ხანი გაუძლო ბაქოში არსებულ რთულ ვითარებას, მაგრამ აგვისტოს ბოლოს დატოვა ბაქო და მშობლიურ აწყურში ჩავიდა, მაგრამ იქ მდგომარეობა კიდევ უფრო ტრაგიკული დახვდა. ამის შემდეგ გაემგზავრა სტამბოლში. ეს მოგზაურობა ძალიან რთული და სევდიანი აღმოჩნდა ეფენდიზადესთვის. მოგზაურობის დროს მან ოჯახის ორი წევრი დაკარგა - მეუღლე აწყურში ქოლერისგან გარდაეცვალა, უმცროსი და საიდა კი სტამბოლში.
1919 წლის აპრილში, როცა გაიგო, რომ ბაქოში მდგომარეობა გაუმჯობესდა, შაფიგამ გადაწყვიტა დაბრუნება. ბაქოში დაბრუნების შემდეგ მასწავლებლად მუშაობა ვერ დაიწყო, მაგრამ დაინიშნა აზერბაიჯანის პირველ პარლამენტში ოფისის უფროსის თანაშემწედ.
აზერბაიჯანის დემოკრატიული რესპუბლიკის დაცემის შემდეგ წლებში აგრძელებს პედაგოგიურ საქმიანობას. 1920 წელს შაფიგა ეფენდიზადე აქტიურ მონაწილეობას იღებდა ალი ბაირამოვის კლუბის ორგანიზებაში და ასწავლიდა უწიგნურობის აღმოფხვრის კურსებს. 1920 წლის შემდეგ არაერთხელ მონაწილეობდა ამიერკავკასიაში, კავკასიასა და მოსკოვში გამართულ ქალთა კონფერენციებსა და კონგრესებში, როგორც წარმომადგენელი. საბჭოთა მმართველობის წლებში შაფიგა ეფენდიზადე ეწეოდა კულტურულ საქმიანობას. 1920-1926 წლებში ასწავლიდა მასწავლებელთა მომზადების პედაგოგიურ სკოლაში.
ჟურნალი „ აღმოსავლეთის ქალი “ მის შესახებ ასე წერდა: „შაფიგა ხანუმი იყო პირველი აზერბაიჯანული ენის მასწავლებელი ამიერკავკასიაში, ასევე პირველი აზერბაიჯანელი ჟურნალისტი და მწერალი ქალი“ (1924, #1). 1923 წლიდან, როდესაც ჟურნალმა დაიწყო გამოცემა იყო ჟურნალის პასუხისმგებელი მდივანი და მხატვრული ლიტერატურის განყოფილების გამგე. შაფიგა ეფენდიზადე ასევე აირჩიეს აზერბაიჯანის ცენტრალური აღმასრულებელი კომიტეტის წევრად 1923 წელს.
შაფიქა ეფენდიზადე მონაწილეობდა სხვადასხვა კონგრესებში - 1906 წელს აზერბაიჯანელ მასწავლებელთა პირველ კონგრესში, 1917 წელს ბაქოში ამიერკავკასიის მუსლიმთა კონგრესში, ყაზანის სრულიად რუსეთის მუსლიმ ქალთა კონგრესში და მოსკოვში რუს მუსულმან ქალთა კონგრესში.
შაფიგა ეფენდიზადე მჭიდროდ მონაწილეობდა ქვეყნის საზოგადოებრივ ცხოვრებასა და მის პოლიტიკურ ცხოვრებაში. ეს სიახლე იყო აზერბაიჯანელი ქალისთვის. 1917 წლის 3 ოქტომბერს შამახში გამართულ მუნიციპალურ არჩევნებში ეროვნული კომიტეტის თხოვნით იგი დამკვირვებლად გაგზავნეს. შაფიგა ხანუმის მიერ გაზეთ „აჩიგ სოზში“ გამოქვეყნებულ სტატიაში სათაურით „ქალთა არჩევნები შამახიში“ ახსნილი იყო იმ არჩევნებში ქალთა მონაწილეობის ორგანიზების პრობლემები.
შაფიგა ეფენდიზადე გარდაიცვალა ბაქოში 1959 წელს. მის სახელს ატარებს ბაქოს იასამალის რაიონის მე-13 სკოლა.
სქოლიო
კატეგორია:დაბადებული 1882 კატეგორია:გარდაცვლილი 1959 კატეგორია:აზერბაიჯანელი ქალები კატეგორია:აზერბაიჯანელი პედაგოგები კატეგორია:აზერბაიჯანელი ქალი მწერლები
ჰაჯიყაბულის ტბა
ზოგადი ინფორმაცია
ტბა მდებარეობს ბაქოდან სამხრეთ-დასავლეთით, ქალაქ შირვანთან ახლოს, ჰაჯიყაბულის რაიონში, რკინიგზის სადგურთან ახლოს. მისი საერთო ფართობია 1668 ჰა, მაქსიმალური სიგრძე — 6 კმ, მაქსიმალური სიგანე — 3 კმ, ხოლო უდიდესი სიღრმე — 5 მეტრი. ტბა მარაგდება მდინარე მტკვრის წყლით, სპეციალური არხის მეშვეობით. წყლის ტემპერატურა 5 °C-დან 28,5 °C-მდე მერყეობს. წყლის გამჭვირვალობა 0,06-2,5 მეტრი. ტბის სარეწაო მნიშვნელობის თევზებია: ჭანარი, კობრი, ლოქოსებრნი, წერი, ჩვეულებრივი ფარგა და თეთრი ამური. ტბის წყალში იზრდება ისეთი მცენარეები, როგორიცაა ლაქაში, Scirpoides holoschoenus, ბაია და ანთოცეროტოვანნი.
ტბა მდებარეობს მტკვარ-არაქსის დაბლობზე. იგი ჩამოყალიბდა გარკვეულ გეოლოგიურ პერიოდში კასპიის ზღვის უკან დახევის შედეგად. გაზაფხულზე, მდინარე მტკვრის ნაკადის ზრდისას, იზრდება ტბის მოცულობაც.
ტბა ზამთარში არ იყინება, რითაც დიდი მნიშვნელობა აქვს მიგრირებადი ფრინველების არსებობისთვის.
სქოლიო
კატეგორია:აზერბაიჯანის ტბები
ეტიფანე
ეტიფანე, ეპიფანე, საქართველოს კათოლიკოს-პატრიარქი XIII საუკუნის 20-იან წლებში. 1218 ეტიფანემ მოაწესრიგა ქ. ანისში მართლმადიდებელ სომეხ-ქართველ მოსახლეობასა და სამღვდელოებას შორის მომხდარი დიდი უთანხმოება, რომელიც გამოიწვია ანელი მღვდლების მიერ რელიგიური გადასახდელების (საქორწილო, მკვდრის წესის ასაგები და სხვ.) გადიდებამ. ეტიფანემ დაგმო მღვდლების საქციელი და სამჯერ შეამცირა რელიგიური გადასახდელები. ახალი ნიხრი, რომ მტკიცედ დაეცვათ, მან ქალაქის საჯარო ადგილას, ეკლესიის კედელზე თავისი სახელით სათანადო "ბრძანება" ამოაკვეთინა. ეტიფანემ ანისში რამდენიმე ახალი ეკლესია აკურთხა.
წყაროები
ეტიფანეს სახელთან არის დაკავშირებული ორი წერილობითი ძეგლი — ანისის ქართული ეკლესიის 1218 წლის წარწერა და იენაშის ოთხთავი.
სქოლიო
კატეგორია:საქართველოს კათოლიკოსები
ხაჩეში
ხაჩეში — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (ხელედის თემი), მდინარე ხელედულის (ცხენისწყლის მარჯვენა შენაკადი) მარცხენა მხარეს. ზღვის დონიდან 1000 მეტრი, ლენტეხიდან 14 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 18 ადამიანი.
სქოლიო
კატეგორია:ლენტეხის მუნიციპალიტეტის სოფლები
შოთა გოგოხია
შოთა დორიმენდონის ძე გოგოხია (დ. 26 სექტემბერი, 1920, სოფ. ფახულანი, ახლანდ. წალენჯიხის მუნიციპალიტეტი — გ. 22 ოქტომბერი, 2009, თბილისი) — ქართველი გერონტოლოგი და ჯანდაცვის ორგანიზატორი, საზოგადო მოღვაწე, მედიცინის მეცნიერებათა დოქტორი (1970), პროფესორი.
ბიოგრაფია
1942 წელს დაამთავრა თბილისის სახელმწიფო სამედიცინო ინსტიტუტი. 1950–1973 წლებში იყო აფხაზეთის ასსრ ჯანმრთელობის მინისტრი. 1973–1974 წლებში აფხაზეთის ჯანმრთელობის სამინისტროს უწყებებში სხვადასხვა თანამდებობებზე მუშაობდა და მეცნიერულ მოღვაწეობას ეწეოდა. ლოს-ანჟელესის (აშშ) უნივერსიტეტის საპატიო დოქტორი და ნატურალური მედიცინის საერთაშორისო ასოციაციის საპატიო წევრი. 2004 წლიდან აფხაზეთის ავტონომიური რესპუბლიკის მეცნიერებათა ეროვნული აკადემიის პრეზიდენტი (დევნილობაში).
დაკრძალულია თბილისში, საბურთალოს საზოგადო მოღვაწეთა პანთეონში.
სქოლიო
კატეგორია:ქართველი ექიმები კატეგორია:დაბადებული 26 სექტემბერი კატეგორია:დაბადებული 1920 კატეგორია:გარდაცვლილი 22 ოქტომბერი კატეგორია:გარდაცვლილი 2009 კატეგორია:საბურთალოს პანთეონში დაკრძალულები შოთა კატეგორია:თბილისის სახელმწიფო სამედიცინო ინსტიტუტის კურსდამთავრებულები კატეგორია:აფხაზეთის ასსრ-ის ჯანმრთელობის მინისტრები
ჯაღმიანის ნასოფლარი
ჯაღმიანის ნასოფლარი — არქეოლოგიური ძეგლი დუშეთის მუნიციპალიტეტის სოფელ ჯაღმიანთან.
ნასოფლარს გარემოში დომინანტური ადგილი უკავია, ის გადაჰყურებს სოფლებს: ზაქათკარს, ჯაღმიანსა და კაიშაურნს. აქედან პანორამული ხედი იშლება მთლიან დიდველის პლატოზე, თეთრი არაგვის ხეობაზე და ასევე, ხადის ხეობის შუა წელზე. ნასოფლარის ტერიტორიაზე იკითხება სათავსი თუ საცხოვრებელი ნაგებობების ბუდეები. ასევე, კედლის ნაშთები. ერთ-ერთ მცირედ შემაღლებულ ბორცვზე ფიქსირდება მოზრდილი ზომის უხეშად დამუშავებული ქვის ლოდებისგან აგებული კედლის ნაშთი. შესაძლოა ეს კოშკის ნანგრევებს წარმოადგენდეს. ნაგებობების ჩაღმავებები კარგად ჩანს აეროფოტოებზე, შესაძლებელია მათი სწორკუთხა ფორმების გარჩევაც. თუმცა, უმეტესი მათგანი მიწითაა დაფარული. ნასოფლარის დასაწყისში, ქორდის ქედის ჩრდილოეთ ნაწილში მდებარეობს წმინდა გიორგის ნიში. კვარცხლბეკზე მდგარ ორსაფეხურიან ბაზისში ჩადგმულია ერთიან ქვაში გამოჭრილი ქვაჯვარი.
რესურსები ინტერნეტში
კატეგორია:დუშეთის მუნიციპალიტეტის არქეოლოგიური ძეგლები
ნიკოლოზ II (საქართველოს კათოლიკოს-პატრიარქი)
ნიკოლოზ II — საქართველოს მართლმადიდებელი ეკლესის კათოლიკოს-პატრიარქი XIII ს-ის 30-იანი წლები.
ლიტერატურა
კატეგორია:საქართველოს კათოლიკოს-პატრიარქები
მეჟდურეჩე (ხაროვსკის რაიონი)
სქოლიო
კატეგორია:ხაროვსკის რაიონის დასახლებული პუნქტები
მწერალი
მწერალი — ადამიანი, რომელიც წერილობით ნამუშევარს ქმნის. ხშირად, ეს სიტყვა მხოლოდ ისეთი პიროვნებების მიმართ გამოიყენება, რომლებიც წერენ კრეატიულად ან პროფესიულად, ანდაც სხვადასხვა ფორმაში. სიტყვა „მწერალი“ თითქმის ყოველთვის ავტორის სინონიმია.
რესურსები ინტერნეტში
კატეგორია:პროფესიები
710
თარიღი უცნობია
''
*
ბაიშევო (ბაიმაკის რაიონი)
ბაიშევო (Байыш) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 505 ადამიანი. რაიონულ ცენტრ ბაიმაკიდან დაშორებულია 32 კილომეტრით. უახლოესი რკინიგზის სადგურია სიბაი, რომელიც დაშორებულია 45 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (99 %).
სქოლიო
კატეგორია:ბაიმაკის რაიონის სოფლები
ლიტურგია
ლიტურგია — ქრისტიანობაში უმთავრესი ღვთისმსახურება, რომლის მიმართაც სადღეღამისო წრის ყველა სხვა ღვთისმსახურება მოსამზადებელს წარმოადგენს. ლიტურგია თვით იესო ქრისტეს მიერ საიდუმლო სერობაზე დადგინდა და ტიპიკონით განსაზღვრული იშვიათი გამონაკლისის გარდა ყოველ დილით აღესრულება. ლიტურგიაზე სრულდება საიდუმლო ევქარისტიისა, რომლის დროსაც სულიწმინდის მოქმედებით პური და ღვინო ქრისტეს სისხლად და ხორცად გარდაიქმნება, და რომლითაც მორწმუნენი ეზიარებიან. იგი სამი ნაწილისაგან შედგება: პროსკომიდია, კათაკმეველტა ლიტურგია და მართალთა ლიტურგია. წლის განმავლობაში ჩვეულებრივ სრულდება ე. წ. ლიტურგია იოანე ოქროპირისა. დიდი მარხვის კვირადღეებში, დიდ ხუთშაბათსა და დიდ შაბათს სრულდება ლიტურგია ბასილი დიდისა, რომელიც შედარებით ვრცელი სამღვდელო ლოცვებით გამოირჩევა. დიდი მარხვის ოთხშაბათ და პარასკევ დღეებში სრულდება ლიტურგია პირველშეწირული ძღვენისა. ლიტურგია მხოლოდ მღვდლის ან მღვდელთმთავრის მიერ აღესრულება ტაძარში.
ადრეულ ეკლესიაში აღესრულებოდა და იაკობის ლიტურგია, რომელიც ცნობილია თავისი მოცულობით.
საღმრთო ლიტურგია რამდენიმე სახელითაა ცნობილი. პირველი სახელწოდება ლიტურგია ბერძნულია და ნიშნავს „საერთო მსახურებას“, რაც მიუთითებს იმაზე, რომ ზიარების საიდუმლოში ღვთისადმი შეიწირება მსხვერპლი მთელი მორწმუნე ერისათვის, ცოდვებისათვის როგორც ცოცხალთა, ისე მკვდართა. ბერძნები წმ. საიდუმლოს ზიარებას უწოდებდნენ „ევქარისტიასაც“, ამიტომ ლიტურგია ხშირად იწოდება ევქარისტიად. მოციქულთა დროს ლიტურგიას კიდევ უწოდებდნენ „პურის განტეხას“ (საქმე, მოც. 3.46).
წირვაზე მორწმუნენი იხსენიებენ იესო ქრისტეს ცხოვრებასა და სწავლებას მაცხოვრის შობიდან მის ამაღლებამდე.
ლიტურგიის შესრულების წესი ასეთია: თავდაპირველად მზადდება მასალა და საკრალური ნივთები საიდუმლოს შესასრულებლად. შემდეგ მორწმუნენი ემზადებიან საიდუმლოსათვის, ბოლოს სრულდება თვით საიდუმლო და მორწმუნენი ეზიარებიან. ამიტომ ლიტურგია იყოფა სამ ნაწილად:
ლიტერატურა
კატეგორია:ქრისტიანობა
იუნესკოს მსოფლიო მემკვიდრეობის ძეგლები კუბაში
2011 წლის მონაცემებით კუბაში იუნესკოს მსოფლიო მემკვიდრეობის 9 ძეგლია.
ცხრილი
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.
რესურსები ინტერნეტში
კუბა
გოგონა დრაკონის ტატუთი
მინი|მარჯვნივ|წიგნის გარეკანი
„გოგონა დრაკონის ტატუთი“ (შვედური ორიგინალის სახელწოდებაა „ქალთმოძულე კაცები“) — შვედ მწერალ სტიგ ლარსონის კრიმინალური რომანი. „გოგონა დრაკონის ტატუთი“ პირველი წიგნია „მილენიუმის ტრილოგიისა“. რომანი შვედურ ენაზე 2005 წელს გამოიცა.
„გოგონა დრაკონის ტატუთი“ 40 ენაზე ითარგმნა და 21-მილიონიანი ტირაჟით გაიყიდა. წიგნი ქართულ ენაზე 2011 წელს გამოიცა.
შინაარსი
40 წლის წინ შვედეთის ერთ-ერთ კუნძულზე მომხდარ მკვლელობის გამოძიებას 82 წლის ჰენრიკ ვანგერმა ნახევარი ცხოვრება შესწირა. სიბერეშიც ერთი სურვილი აქვს - გაიგოს, ვინ მოკლა მისი ძმის შვილიშვილი. მოხუცი საქმის გამოსაძიებლად ახალგაზრდა ჟურნალისტს, მიქაელ ბლუმკვისტს ქირაობს. ბლუმკვისტთან ერთად გამოძიებაში მონაწილეობს საზოგადოებისგან გონებაშეზღუდულად გამოცხადებული ლისბეთ სალანდერი, ახალგაზრდა ჰაკერი გოგონა დრაკონის ტატუთი... ერთმანეთისგან რადიკალურად განსხვავებული ამ სამი ადამიანის მიერ წარმოებული გამოძიება, რომელიც ფოტოებით, საარქივო მასალებში ქექვით და ადგილობრივთა მოგონებებზე დაყრდნობით მიმდინარეობს, მკითხველისათვის წარმოუდგენელი შედეგით სრულდება
რესურსები ინტერნეტში
კატეგორია:სტიგ ლარსონის ნაწარმოებები კატეგორია:2005 წლის რომანები კატეგორია:მილენიუმის სერია
ალი ბაირამოვის ქალთა კლუბი
მინი|ალი ბაირამოვის ქალთა კლუბის შენობა. 1920-იანი წლები. [[მურთუზა მუხთაროვი|მურთუზა მუხთაროვის აშენებული სასახლე. დღევანდელი "ბედნიერების სასახლე"]] ალი ბაირამოვის კლუბი პირველი ქალთა კლუბი იყო ბაქოში, რომელიც ქალებს კულტურულ და რეკრეაციულ აქტივობებთან ერთად სხვადასხვა პროფესიულ უნარებში კურსები შესთავაზა. კლუბის მთავარი აქცენტი იყო გაკეთებული წიგნიერებაზე.
ისტორია
ალი ბაირამოვის სახელობის ქალთა კლუბი, რომელიც მოქმედებდა ბაქოსა და მიმდებარე რაიონებში, გაიხსნა 1920 წელს განათლების სახალხო კომისარიატის ხელმძღვანელობით. კლუბი თავდაპირველად ჯეირან ბაირამოვამ დააარსა, როგორც წიგნიერებისა და სამკერვალო წრე აზერბაიჯანელი ქალების განათლებისთვის. კლუბს მისი ცოლისძმის, ალი ბაირამოვის სახელი ეწოდა, რომელზეც დის გარდაცვალების შემდეგ იქორწინა. ბაირამოვმა ხელი შეუწყო ცოლის საგანმანათლებლო მისწრაფებებს, რაზეც მისი მშობლები წინააღმდეგნი იყვნენ. ალი ბაირამოვმა, აზერბაიჯანელმა ბოლშევიკმა, ასევე მოუწოდა მეუღლეს აქტიური ყოფილიყო ქალთა კომუნისტურ მოძრაობაში.
ჯეირან ბაირამოვამ პირველად კლუბში გაწევრიანება შესთავაზა სკოლის მეგობრებს ქმრის გარდაცვალების შემდეგ, 1920 წლის მარტში. მინი|[[კლარა ცეტკინი ალი ბაირამოვის ქალთა კლუბში. ბაქო, 1924]] კლუბი სთავაზობდა ქალებს გართობასა და კომუნიკაციას, რომელიც ადრე მიუწვდომელი იყო მათთვის. ჩატარდა მთელი რიგი კულტურული, სპორტული და დასასვენებელი აქტივობები, მათ შორის წარმოდგენები და მუსიკალური წარმოდგენები ქალთა დასების მიერ, ფილმების ჩვენებები, მოწყობილი იყო სათამაშო ოთახები (ჭადრაკის, ნარდის, ბილიარდის), ცეკვის გაკვეთილები. მინი|ალი ბაირამოვის ქალთა კლუბის წევრები კლუბი იყო სასწავლო ცენტრი ქალებისთვის, რომლებიც აპირებდნენ რეგიონული კლუბების მოწყობას, წერა-კითხვის კურსების გახსნას დედაქალაქის გარეთ. კლუბში მოზიდული ქალების პირველი ჯგუფი სწრაფად ჩაირიცხა წიგნიერების კლასებში. რამდენიმე თვის შემდეგ მსმენელებს გამოცდის ჩაბარება მოუწიათ. მათ, ვისაც შეეძლოთ თავიანთი წიგნიერების დამტკიცება, სთავაზობდნენ სამუშაოს პროვინციულ კლუბებში ადგილობრივი ქალების განათლების, პოლიტიზებისა და განათლების მიღებაში დასახმარებლად. 1930-იანი წლების დასაწყისისთვის 103 ასეთი კლუბი იყო.
კლუბმა მიიღო ადრეული ბოლშევიკური რეჟიმის მხარდაჭერა. 1922 წელს ხელისუფლებამ კლუბს ნება დართო დაეკავებინა მუხტაროვების ოჯახის ყოფილი სახლი, რომელსაც ახლა ბედნიერების სასახლეს უწოდებენ.
ალი ბაირამოვის ქალთა კლუბი ჩართული იყო მრავალ სხვადასხვა სფეროში და მთავარი მიზანი ჰქონდა შეეცვალა ქალების ცხოვრების ყველა ასპექტი. როდესაც 1924 წელს ალი ბაირამოვის კლუბს ეწვია გერმანელი მარქსისტი თეორეტიკოსი და ქალთა უფლებების აქტივისტი კლარა ცეტკინი, კლუბმა მასზე დიდი შთაბეჭდილება მოახდინა და მას რევოლუციური ძალების თავშეყრის ადგილი უწოდა.
აზერბაიჯანელი ქალების გამოვლენისკენ მიმართულმა კლუბებმა დიდი მხარდაჭერა ჰპოვეს სტალინის დროსაც. ეს იყო სტალინური რეჟიმის მცდელობები, გაესაბჭოებინა აზერბაიჯანული კულტურა, უპირველეს ყოვლისა ისლამის ჩახშობის გზით. შედეგად, 1929 წელს ჩარდა აიკრძალა.
აღსანიშნავია, რომ დამფუძნებლებს ადრევე შეექმნათ პრობლემები ორგანიზაციული უნარების მქონე ქალების დაქირავებისას, განსაკუთრებით იმის გამო, რომ მათ უმეტესობას ქმრის ნებართვა სჭირდებოდა მონაწილეობის მისაღებად.
კლუბი დაიხურა 1937 წელს, რაშიც სტალინმაც შეიტანა საკუთარი წვლილი. მან 1930 წელს განაცხადა, რომ ქალთა ყველა პრობლემა „მოგვარებულია“, რაც იმას ნიშნავდა, რომ კლუბები, როგორიცაა ალი ბაირამოვის ქალთა კლუბი, აღარ იყო საჭირო. გარდა ამისა, სტალინმა შეცვალა ადრეული რეჟიმის მრავალი წარმატება ქალთა ემანსიპაციის თვალსაზრისით, რამაც კლუბის გადარჩენა თითქმის შეუძლებელი გახადა.
სქოლიო
კატეგორია:ორგანიზაციები ანბანის მიხედვით კატეგორია:ფემინიზმი აზერბაიჯანში
ვენესუელის საპრეზიდენტო არჩევნები (2012)
2012 წლის ვენესუელის საპრეზიდენტო არჩევნები — რიგითი საპრეზიდენტო არჩევნები ვენესუელაში, რომელიც გაიმართა 7 ოქტომბერს. არჩვენებში ექვსი კანდიდატი მონაწილეობდა. არჩევნებში მონაწილეობა მიიღო ამომრჩეველთა 80%-მა. გაიმარჯვა მოქმედმა პრეზიდენტმა, უგო ჩავესმა, რომელმაც ზედიზედ მეოთხედ 6 წლით დაიკავა ვენესუელის პრეზიდენტის პოსტი.
რესურსები ინტერნეტში
2012 კატეგორია:2012 წლის არჩევნები
მესვეტე
მესვეტე — ჟურნალისტი, რომელიც ქმნის სპეციფიკურ წერილობით ნამუშევარს, რომელსაც „სვეტი“ ეწოდება. სვეტებს ვხვდებით გაზეთებში, ჟურნალებში და ინტერნეტში. ზოგიერთ ინტერნეტ-სვეტს ბლოგს უწოდებენ.
რესურსები ინტერნეტში
კატეგორია:მედიაპროფესიები
მიოცენი
მინი|270პქ|მიოცენური ასაკის ფაუნა მიოცენი (სიმბოლო MI ; ბერძნ. méion – ნაკლები და kainós – ახალი) — ნეოგენური პერიოდის ეპოქა; დედამიწის ისტორიის მესამეული პერიოდის ერთ-ერთი დიდი მონაკვეთი. დაიწყო 23,03 მლნ. წლის წინ და დასრულდა 5,332 მლნ. წლის წინ. მოსდევს პლიოცენს, წინ უსწრებს ოლიგოცენს. პლიოცენთან შედარებით, მიოცენი შეიცავს 18%-ით ნაკლებ თანამედროვე ზღვის უხერხემლოების სახეობებს. ტერმინის ავტორია ინგლისელი მეცნიერი ჩარლზ ლაიელი, რომელმაც შემოგვთავაზა მესამეული სისტემის დაყოფა 4 გეოლოგიურ ეპოქად. მიოცენში კონტინენტები აგრძელებდნენ მოძრაობას მათი თანამედროვე განლაგების მხარეს. ჩრდილოეთ და სამხრეთ ამერიკას შორის არსებული ყელი მიოცენში არ იყო ჩამოყალიბებული, თუმცა სამხრეთი ამერიკა უახლოვდებოდა წყნარ ოკეანეში არსებულ სუბდუქციის დასავლეთ ზონას, რომელმაც გამოიწვია ანდების მთების აზევება და სვლა სამხრეთისაკენ, რასაც მოჰყვა მესოამერიკის ნახევარკუნძულის გაფართოება.
მთის ნაგებობები ვრცელდებოდა ჩრდილოეთი ამერიკის დასავლეთით, ევროპასა და აღმოსავლეთ აზიაში. იმ პერიოდში, ინდოეთი აგრძელედბდა აზიასთან შეჯახებას, რასაც თან სდევდა სრულიად ახალი მთათა სისტემების ჩამოყალიბება.
სქოლიო
კატეგორია:მიოცენი
ბელადთა ბრძოლა (ასტერიქსი)
„ბელადთა ბრძოლა“ („Le Combat des chefs“) — რიგით მეშვიდე წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორი რენე გოსინია, ხოლო მხატვარი - ალბერ უდერზო. კომიქსი იბეჭდებოდა ჟურნალში Pilote (1964, გამოშვებები 261-302), ხოლო ალბომის სახით გამოიცა 1966 წელს, გამომცემლობის Hachette მიერ.
სიუჟეტის მიხედვით, რომაელები გალებს სთავაზობენ ორი ბელადის შერკინებას. იციან რა, რომ გალებს აქვთ ჯადოსნური სასმელი, რომელიც მათ ძალას მატებს, რომაელები ბრძოლამდე სოფელში მიდიან და აპირებენ პანორამიქსის, გალების ქურუმის მოტაცებას, მაგრამ ობელიქსი პანორამიქსს შემთხვევით ესვრის მენჰირს, რის გამოც უკანასკნელი კარგავს მეხსიერებას.
რესურსები ინტერნეტში
კატეგორია:ასტერიქსის კომიქსები კატეგორია:1966 წლის წიგნები კატეგორია:1966 წლის კომიქსები
ახალშენი (ხონის მუნიციპალიტეტი)
ახალშენი — სოფელი საქართველოში, იმერეთის მხარის ხონის მუნიციპალიტეტში, კუხის თემი. მდებარეობს იმერეთის ვაკე-დაბლობზე, მდინარე კუხის მარჯვენა ნაპირას. ზღვის დონიდან 125 მეტრი, ხონიდან 2 კილომეტრი. სოფელში გადის სახელმწიფოებრივი მნიშვნელობის გზა წყალტუბო-ხონი. სოფელში დგას შუა საუკუნეების ციხესიმაგრე და კათოლიკური ეკლესია (2005 წ.). სოფელში არის საჯარო სკოლა.
დემოგრაფია
2014 წლის აღწერის მონაცემებით სოფელში ცხოვრობს 497 ადამიანი.
სქოლიო
კატეგორია:ხონის მუნიციპალიტეტის სოფლები
საქართველოს განთავისუფლების კომიტეტი
საქართველოს განთავისუფლების კომიტეტი — ქართული ნაციონალისტური ორგანიზაცია ევროპაში. მოქმედებდა პირველი მსოფლიო ომის დროს და მის მიზანს წარმოადგენდა საქართველოს რუსეთის იმპერიისაგან განთავისუფლება გერმანიის იმპერიის დახმარებით. შეიქმნა 1914 წლის შემოდგომაზე ჟენევაში. კომიტეტის თავდაპირველი წევრები იყვნენ პეტრე სურგულაძე, ნესტორ მაღალაშვილი, გიორგი კერესელიძე და ლეო კერესელიძე.